laion/Wikipedia-Exotic huggingface dataset:
ערבות (פירושונים)

האם התכוונתם ל... ערבות – התחייבות אדם לפרוע את חוב רעהו ערבות (משפט עברי) – סוגי הערבות למיניהם, ובהם "ערב" רגיל ו"ערב קבלן" ערבות הדדית – אחריות של הקהילה כלפי כל אחד מחבריה, ושל כל אחד מחברי הקהילה כלפי הכלל ערבה (גאוגרפיה) – אזור גאוגרפי ערבה (צמח) – אחת מארבעת המינים ערבות (תנועת הערבות) שהחלה עם המחאה ערבות - אחד משבעת הרקיעים לפי המסורת היהודית אישים: דן ערבות – מנתח לב-חזה ופרופסור לכירורגיה ערבה
דונה וולפולק קרוס

דונה ווּלְפוֹלְק קְרוֹס (Donna Woolfolk Cross; נולדה ב־1947) היא מרצה וסופרת אמריקאית, מחברת הרומן "האפיפיורית יוהנה", על אודות אישה קתולית שהייתה לאפיפיורית בשנים 855–858. קרוס נולדה בניו יורק לדורותי וולפולק, חלוצה בתעשיית ספרי הקומיקס האמריקאים, ולסופר ויליאם וולפולק. קרוס קיבלה תואר ראשון באנגלית מאוניברסיטת פנסילבניה בשנת 1969. לאחר מכן עבדה כעוזרת עורך בחברת ההוצאה לאור "וירג'ין בוקס" בלונדון, ומאוחר יותר שבה לארצות הברית לעבודה בסוכנות הפרסום "יאנג אנד רוביקאם" בניו יורק סיטי. בשנת 1972 שבה קרוס ללימודיה, וקיבלה תואר שני בספרות וכתיבה מאוניברסיטת קליפורניה בלוס אנג'לס. לאחר שנה שבמהלכה נישאה, היא החלה להורות ספרות אנגלית וכתיבה יוצרת ב"אונונדאגה קומיוניטי קולג'" בניו יורק. מאוחר יותר הייתה קרוס לסופרת במשרה מלאה, ופרסמה ארבעה ספרים לא בדיוניים ורומן אחד בשם "האפיפיורית יוהנה", פרי שבע שנות כתיבה ומחקר היסטורי. בשנת 2006 החלה בכתיבת רומן חדש המתרחש בצרפת של המאה ה-17. ספרה האפיפיורית יוהנה פורסם בארצות הברית בשנת 1996 תחת השם "Pope Joan". בישראל יצא הספר בשנת 1998 על ידי הוצאת נירם. הספר עובד לסרט באותו שם, שיצא לקולנוע בשנת 2009. ISBN 978-0-345-41626-1 (הספר בקטלוג ULI) Word Abuse: How the Words We Use Use Us (1979) ISBN 978-0-698-10906-3 Daddy's Little Girl: The Unspoken Bargain Between Fathers and Their Daughters (1983) (with William Woolfolk) ISBN 978-0-13-196279-8 Mediaspeak: How Television Makes Up Your Mind (1984) ISBN 978-0-451-62802-2 Speaking of Words: A Language Reader (1986) (with James MacKillop) ISBN 978-0-03-003953-9 דונה וולפולק קרוס, במסד הנתונים הקולנועיים IMDb (באנגלית) דונה וולפולק קרוס, באתר AllMovie (באנגלית) דונה וולפולק קרוס, באתר MusicBrainz (באנגלית)
המנון ארצות הברית

המונח "הדגל זרוע הכוכבים" מפנה לכאן. לערך העוסק בדגל אשר היווה השראה לשיר, ראו דגל המשמר הגדול. "הדגל זרוע-הכוכבים" (באנגלית: The Star-Spangled Banner, תעתוק בעברית: דִ'י סְטָאר סְפַּנְגֵלְד בָּאנֵר) הוא כינוי להמנון הלאומי של ארצות הברית. השיר חובר בשנת 1814 על ידי פרנסיס סקוט קי בעת מלחמת 1812 (שהתחוללה בין השנים 1812–1815) בין ארצות הברית לבריטניה. קי, עורך דין ומשורר חובב, שאב השראה מדגל הקרב של מבצר פורט מקהנרי בבולטימור (ראו תמונת הדגל משמאל), ששרד הפגזה בריטית בת 25 שעות. המבצר הוא כיום מונומנט לאומי ובו מצגת אור-קולית על חיבור ההמנון. השיר נוגן באירועים רשמיים בנוסף לשירים פטריוטיים אחרים. בשנת 1930, ארגן ארגון ותיקי מלחמות החוץ (אנ') עצומה להכרה רשמית בשיר כהמנון הלאומי. על העצומה חתמו חמישה מיליון אנשים,, ובעקבותיה קיבלו ב-1931 הקונגרס של ארצות הברית ולאחריו הסנאט של ארצות הברית הצעת חוק להכרזתו כהמנון האמריקאי. למעשה, לפני 1931 לא היה לארצות הברית המנון רשמי. השיר הוא בן ארבעה בתים, אך רק הראשון הוא ההמנון האמריקאי. המנגינה היא נעימה בריטית מהמאה ה-18. בשנת 1969 ביצע ג'ימי הנדריקס קאבר רוק להמנון בהופעה בפסטיבל וודסטוק, כמחאה על מלחמת וייטנאם. גרסה זו אומצה על ידי תנועת ילדי הפרחים כסמל למאבק נגד המלחמה, ולתרבות הנגד בפרט. דגל ארצות הברית סמל ארצות הברית מידע על היצירה "המנון ארצות הברית" באתר מיוזיק בריינז מילות ההמנון באנגלית ביצוע תזמורתי של ההמנון באתר Youtube קרן מינביץ' ואיתי גל, מבריטים שיכורים עד לזיופים של כריסטינה אגילרה: הסיפור המפתיע של המנון ארה"ב, באתר ynet, 3 בנובמבר 2020 "5,000,000 SIGN FOR ANTHEM; Fifty-Mile Petition Supports "The Star-Spangled Banner" Bill". The New York Times (באנגלית אמריקאית). 1930-01-19. ISSN 0362-4331. נבדק ב-2023-02-22. 'Star Spangled Banner' Is Voted National Anthem by Congress, The New York Times, ‏4 במרץ,1931 (באנגלית)
סנדל הזכוכית (ספר)

סנדל הזכוכית (באנגלית: The Glass Slipper) הוא רומן לנוער של הסופרת הבריטית אלינור פרג'ן, משנת 1955. זהו עיבוד לאגדה סינדרלה של האחים גרים. בשנת היציאה של הספר יצא גם סרט באותו שם המבוסס על המחזה, עם לסלי קארון בתפקיד הראשי. אלה חיה עם אמה החורגת ושתי אחיותיה החורגות, הרואות בה משרתת שלהן ורודות בה בכל הזדמנות. אביה הביולוגי של אלה מתואר כאדם זקן וחלש שאינו נמצא הרבה בבית, ולא מסוגל להתנגד לאשתו גם כך. אלה מתוארת כמי שמקבלת את תפקידה הנחות בבית, וחולקת את לחמה עם בעלי חיים ומי שזקוק לכך יותר ממנה. יום אחד מגיע אל הבית שליח מטעם הנסיך ומזמין את המשפחה לנשף בארמון, שבו יבחר הנסיך את אשתו מבין כל הנשים הלא נשואות בממלכה. גם אלה מקבלת הזמנה, אך האם החורגת לא מאפשרת לה לצאת מהבית. אחרי שהמשפחה יוצאת לארמון, נכנסת אל הבית פייה טובה שאלה פגשה קודם לכן בדמות אישה זקנה. היא הופכת אותה ליפה ונקייה, ושולחת אותה לארמון עם אזהרה שהקסם יפוג בשעה שתים עשרה בדיוק. אלה מגיעה לנשף ומקסימה את כל הנוכחים, כולל הנסיך שמתאהב בה מיד. הם רוקדים ומשוחחים, ובחצות היא בורחת במהירות מהארמון, ומשאירה אחריה את אחד מסנדלי הזכוכית שלה. למחרת מצווה המשפחה להגיע שוב אל הארמון, לאחר שהנסיך הכריז שהאישה שהסנדל יתאים לה תהיה אשתו. האם החורגת שוב לא מאפשרת לאלה להגיע לארמון, ושוב היא מגיעה בכוחות עצמה, מוכיחה שהסנדל שייך לה, ומתחתנת עם הנסיך. תרגום דליה רביקוביץ', צייר ארנסט ה' שפרד, מחברות לספרות תל אביב, 208 עמודים, 1959 תרגום מיכל סנונית, איורי פנים קרן אסף, הוצאות מודן ואוקיינוס, 197 עמודים, 2011
סנדל הזכוכית

האם התכוונתם ל... סנדל הזכוכית (מחזה) – מחזה מאת אלינור פרג'ן יצא בשנת 1944 סנדל הזכוכית (ספר) – רומן לנוער מאת אלינור פרג'ן, עיבוד למחזה, 1955 סנדל הזכוכית (סרט) – סרט קולנוע משנת 1955 על פי המחזה של אלינור פרג'ן, בכיבובה של לסלי קארון סינדרלה (פירושונים)
מונטנגרו במלחמת העולם הראשונה

מונטנגרו שנפגעה באורח קשה במהלך מלחמת העולם הראשונה לחמה לצד מדינות ההסכמה. בטרם המלחמה כמו גם במהלכה, ואף לאחריה, סרביה ומונטנגרו היו בעלות ברית קרובות מאוד. ולכן, עם הפלישה הראשונה של צבא האימפריה האוסטרו הונגרית לשטחי סרביה, מונטנגרו הכריזה מיד מלחמה נגד מעצמות המרכז. האימפריה האוסטרו הונגרית שלחה כוח נפרד למונטנגרו כדי שיפלשו לשטחה וימנעו מצבאותיהם של סרביה ומונטנגרו להיפגש ולשתף פעולה. כוח הצבא של מונטנגרו הדף את ההתקפה בהצלחה וממרומי הר לובצ'ן המבוצר צבא מונטנגרו הפגיז את העיר קוטור (היום חלק משטח מונטנגרו) שהייתה אז בשליטת האויב. ב-10 באוגוסט 1914 מונטנגרו תקפה בהצלחה את הביצורים האוסטריים אך לא ניצלה בהמשך את היתרון שהושג בזכות מתקפה זו. צבא מונטנגרו השתתף במתקפות מנע נגד צבא האויב בשטח בוסניה שיזמה סרבייה אך מתקפות אלה נהדפו בקלות על ידי מעצמות המרכז. בפלישה השנייה של האימפריה האוסטרו הונגרית לשטחי סרביה מונטנגרו הדפה בהצלחה את המתקפות וצבאה השתתף בניסיון לשחרור סרייבו שלא הצליח לבסוף. במהלך הפלישה השלישית הצבא המונטנגרי נכנע כנגד כוח גדול מאוד והאימפריה האוסטרו הונגרית יחד עם האימפריה הגרמנית הצליחו בכיבוש סרביה. הפלישה למונטנגרו התרחשה בינואר 1916 והיא הסתיימה בניצחון של מעצמות המרכז. החל מה-15 בינואר ועד לאוקטובר 1918, בסמוך לסוף המלחמה, מונטנגרו נשארה תחת כיבוש אוסטרו-הונגרי. המלך, ניקולא, נמלט לאיטליה ומשם לצרפת. שם, בעיר בורדו, התיישבה ממשלת מונטנגרו הגולה. ממשלת סרביה הגולה עברה לאי קורפו שבשליטת יוון. בתום המלחמה מדינות ההסכמה שחררו את סרביה ומונטנגרו. אספה לאומית בעיר פודגוריצה, לימים בירת מונטנגרו, תפסה את מקומה של הממשלה הגולה. עוד לפני קום האספה, עדיין תחת כיבוש אוסטרו-הונגרי, נחתמה הצהרת קורפו ב-20 ביולי 1917 באי היווני קורפו, שמטרתה הייתה איחוד סרביה ומונטנגרו והקמת ממלכת יוגוסלביה. ב-26 בנובמבר 1918 החל תהליך האיחוד בין המדינות. אף על פי שהמלך ניקולה פעל בשטחה של בעלת ברית של מונטנגרו במלחמה, ניקולס הואשם בניסיון כינון שלום נפרד עם האויב. האספה מצאה אותו אשם, הורידה אותו מתפקיד המלך ואסרה על חזרתו לשטחי המדינה. האספה הכריזה על איחוד עם ממלכת סרביה ב-1 בדצמבר 1918. רבים מתושבי המדינה לא הסכימו עם החלטות האספה ומאוחר יותר באותו חודש התרחשה התקוממות חג המולד. זמן קצר אחרי חתימת ההסכמים הממלכה שאוחדה הפכה לחלק מהמדינה החדשה, ממלכת הסרבים, הקרואטים והסלובנים.
סוריה (פירושונים)

האם התכוונתם ל... אזור במזרח התיכון. סוריה – הרפובליקה הערבית הסורית, מדינה. קוילה-סוריה – מחוז הממלכה הסלאוקית ולחלופין הפתולמאית בתקופה ההלניסטית. פרובינקיה סוריה – פרובינקיה רומית שהוקמה בשנת 64 לפנה"ס סוריה פלשתינה – פרובינקיה רומית שהוקמה בשנת 135 לספירה. סוריא – כינוי הלכתי לשטחים סמוכים לארץ ישראל להם מעמד ביניים מבחינת מצוות התלויות בארץ. סוריה העות'מאנית – אזור באימפריה העות'מאנית. וילאייט סוריה – מחוז באימפריה העות'מאנית. סוריה הגדולה – יחידה גאוגרפית הכוללת את השטח עליו שוכנות כיום סוריה, לבנון, ירדן וישראל. סוריה הדרומית – אזור גאוגרפי בתקופת המנדט סוריא אל-ג'נוביה (עיתון) – עיתון ערבי שיצא לאור בירושלים. סוריה (ספרד) – עיר בספרד. סוריה (טיל) – טיל בליסטי בין יבשתי הודי.
פורקי פיג

פורקי פיג (באנגלית: Porky Pig) הוא חזיר מונפש מסדרת הטלוויזיה "לוני טונס". תכונתו העיקרית היא גמגום. הדמות נוצרה על ידי האנימטור בוב קְלאמְפֶּט. ב-1935 פריץ פרילינג יצר סרטון בשם "אין לי כובע" (I haven't got a hat), שהיה פרודיה על הקומדיה "השובבים". בסרטון הוצגה חבורת דמויות של חיות כמו "אוליבר אוול" (ינשוף), "ליטל קיטי" ו"בינס". הבולט מכולם היה "פורקי פיג" החזיר המגמגם, שהיה גרסה מונפשת לילד השמנמן מהסרט, וראשי האולפנים החליטו שהוא יהיה כוכב ה"לוני טונס". באגס באני, אמנם, הוא הדמות הכי פופולרית של ה"לוני טונס", אך פורקי פיג היה הכוכב הראשון של ה"לוני טונס", ואחריו דאפי דאק שהופיע איתו בכמה סרטונים. תחילה פורקי היה דמות חזיר שמנה, ובהדרגה פרילינג ועמיתיו האנימטורים יצרו דמות רזה יותר, עד שהגיע לדמות כפי שהיא מוכרת כיום. סרטוני ה"לוני טונס" שבהם כיכב פורקי נוצרו כולם בשחור לבן, עד לשנת 1943, לעומת סרטי "מרי מלודיס" שנוצרו כולם משנת 1934 בצבע. השם "פורקי פיג" ניתן לדמות משום שכינויו של פרילינג בילדות היה "פורקי" ו"פיגי". בסוף כל סרטון לוני טונס יוצא פורקי מתוך תוף ואומר: "זה הכול, חברים!". ג'ו דוהרטי (עד 1937) מל בלאנק (1989-1937) בוב ברגן (החל מ-1990) מה שהיה משותף לדמות ולמדבב הראשון שלה, ג'ו דוּהֶרְטי הוא שגם דוהרטי סבל מגמגום, וכיוון שלא יכל לשלוט בגמגום שלו, ההקלטות ארכו שעות רבות. עקב כך מל בלאנק החליף את דוהרטי בשנת 1937. אחרי מותו של בלאנק החליף אותו בוב ברגן. איציק סיידוף (1991–1990, 1994) יהויכין פרידלנדר (1991) שרון כהן (1997–1995, 2021) תומר שרון (2012–1997) יובל סגל (2012) יובל בינדר (2024) מדיה וקבצים בנושא פורקי פיג בוויקישיתוף פורקי פיג, באתר MusicBrainz (באנגלית) פורקי פיג, באתר Discogs (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
בית הכנסת אהל לאה

בית הכנסת אהל לאה (באנגלית: Ohel Leah Synagogue; בסינית: 猶太教莉亞堂) הוא בית כנסת הממוקם בשכונת המיד לוולז שבסנטרל באי הונג קונג. בית הכנסת, והמרכז הקהילתי הצמוד אליו, מהווים את מרכזה של הקהילה היהודית "אהל לאה" בהונג קונג. בית הכנסת ממוקם במפגש רחוב רובינסון עם רחוב קאסל, והוא בנוי בסגנון אדריכלות ספרדי-מורי. לבית הכנסת מבנה דו קומתי, צבוע לבן. יהודים הגיעו לראשונה להונג קונג, מאז העברת הריבונות מסין לבריטניה בשנת 1842. סוחרים יהודים (בעיקר מעיראק, מומבאי וקולקטה) העבירו את משרדיהם מהעיר השכנה גואנגג'ואו, כדי לפתח את הנמל החדש. אבן הפינה של מבנה בית הכנסת הנוכחי הונחה ב-7 באוגוסט 1901 על ידי אברהם יעקוב ריימונד, בשטח שנקנה על ידי הברונט יעקב דוד ששון, בן למשפחת ששון. המבנה נחנך בשנת 1902. בשנת 1904 נבחר מושל הונג קונג סר מתיו נייתן לכהן כנשיא כבוד של בית הכנסת, תפקיד בו נשא עד שנת 1907. בשנת 1922 הותקנה בבית הכנסת מנורה לכבודו של הנדבן סר אליס כדורי. בשנות מלחמת העולם השנייה, בזמן הכיבוש היפני של הונג קונג (אנ') בין השנים 1942–1945 הופסקה פעילות בית הכנסת, והמבנה שימש כאורווה של צבא יפן. מבנה בית הכנסת שופץ בשנת 1998 בעלות של 6 מיליון דולרים. המבנה הוכרז בשנת 2007 כמבנה היסטורי לשימור. בית הכנסת נקרא על שם לאה ששון, אמו של יעקב. כיום התפילה בבית הכנסת היא בנוסח ספרד. בבית הכנסת מתקיימות שלוש תפילות ביום חול וכן תפילות בערבי וימי שבת וחג. מדיה וקבצים בנושא בית הכנסת אהל לאה בוויקישיתוף אתר האינטרנט הרשמי של בית הכנסת אהל לאה
מיד-לוולס

מיד-לוולס (באנגלית: Mid-levels - "רמת הביניים"; בסינית: 半山區 - "אזור אמצע ההר") הוא שכונת מגורים באי הונג קונג שבהונג קונג. השכונה ממוקמת במעלה פסגת ויקטוריה בין אזור סנטרל לאזור הפסגה עצמה. אזור זה גובל בדרך בונהאם (Bonham Road), דרך קיין (Caine Road), דרך אלברט העליונה (Upper Albert Road), דרך קנדי (Kennedy Road) מצפון; דרך קונקואיט (Conduit Road) מדרום. במזרח מגיע אזור זה עד אוניברסיטת הונג קונג. מדרום לאזור האדמירליטי מכונה האזור בשם "מזרח המיד לוולס" (East Mid-levels) ומדרום לאזור סנטרל, מכונה האזור בשם "מרכז המיד לוולס" (Central Mid-levels). מהשכונה נשקף נוף של גורדי השחקים של אזור סנטרל ושל נמל ויקטוריה. השכונה מאופיינת כשכונת מגורים, והתנועה הרבה של הולכי הרגל בין בתי השכונה לבין אזור העסקים סנטרל הביאה לבנייתו של דרגנוע סנטרל - מיד-לוולס - הדרגנוע הארוך בעולם. אורכו 800 מטרים והוא נע בשעות הבוקר במורד ההר (על מנת להביא את תושבי השכונה לעבודתם) ובשעות הצהריים והערב במעלה ההר. בשכונה זו ממוקם פארק הונג קונג, גן החיות של הונג קונג והגן הבוטני של הונג קונג, פארק לונג פו שאן, וכן מבנים בעלי חשיבות ובהם בית פלגסטאף, המרכז לאמנות חזותית של הונג קונג, בית הכנסת אהל לאה ומקדש מאן מו. מדיה וקבצים בנושא מיד-לוולס בוויקישיתוף אתר מועצת התיירות של הונג קונג גלריית תמונות(הקישור אינו פעיל) בית הכנסת אהל לאה
בריטון

האם התכוונתם ל... מוזיקה (בָּרִיטוֹן) בריטון (קול) – קול במוזיקה בריטון (כלי נגינה) – כלי נשיפה ממתכת אופוניום – כלי נשיפה ממתכת הדומה לכלי הבריטון בריטון (כלי מיתר) – כלי מיתר מן המאה ה-18 בריטניה בְּרָיְיטוֹן – עיר באנגליה בְּרִיטוֹנִים – תושביו הקדומים של האי בריטניה, ראו בריטים וכן Briton אישים (Britton) אליזבת גרטרוד בריטון (1858–1934) – הייתה בוטנאית אמריקאית נתנאל לורד בריטון (1859–1934) – היה בוטנאי וטקסונום אמריקאי טוני בריטון (1924–2019) – היה שחקן אנגלי קמרון בריטון (יליד 1986) – שחקן אמריקאי בריטי
מקדש מאן מו

מקדש מאן מו (באנגלית: Man Mo Temple; בסינית: 文武廟) הוא מקדש המוקדש לאל הספרות מאן טאי (文帝) ולאל המלחמה מו טאי (武帝). שני אלים אלה היו האלים המגינים של מלומדים ותלמידים בתקופת שושלת מינג ושושלת צ'ינג. מתחם מקדש מאן מו ממוקם ברחוב הוליווד שבאזור שאונג וון בשכונת המיד לוולס שבאי הונג קונג. המקדש נבנה בשנת 1847 ובמתחמו שלושה מקדשים נפרדים: מקדש מאן מו, מקדש ליט שינג ואולם קונג סו. מקדש מאן מו הוא המרכזי במבני המתחם. מקדש ליט שינג (列聖宫) מוקדש לעבודת כל אלי השמיים, ואולם קונג סו (公所) במערב שימש כמרכז קהילתי. מאז שנת 1908 המתחם מוחזק ומנוהל על ידי הנהלת בית החולים טונג ווה. בשנת 1993 הוכרז מבנה המקדש כמבנה היסטורי לשימור, וכאנדרטה מוכרזת. מקדש נוסף בשם זה ממוקם באזור טאי פו ובאי לנטאו. מדיה וקבצים בנושא מקדש מאן מו בוויקישיתוף תיאור המקדש (בעמ' 31 - 32) תיאור המקדש (בעמ' 16)
חרדון החולות

חרדון החולות (שם מדעי: Trapelus savignii) הוא מין לטאה ממשפחת החרדוניים החיה באזורים יבשים או מדבריים בישראל, במצרים וביהודה ושומרון. חרדון החולות פעיל בשעות היום ובימים חמים הוא מטפס על שיחים וכך הוא מרחיק את גופו מהקרקע החמה. חרדון החולות כמעט שאינו שותה אלא הוא קולט מים ממזונו הכולל צמחים, חרקים ולטאות קטנות. אורכו של חרדון החולות הוא עד ל-25 סנטימטר, כאשר אורך זנבו קרוב לאורך גופו. צבעו הכללי הוא צהבהב חום, ועל גבו כתמים רבועים. שמו המדעי ניתן לו לכבוד המדען הצרפתי Savigny, אחד ממחברי דוח המשלחת אשר ליוותה את נפוליאון במסעו למצרים ולארץ ישראל. בעונת רבייה בולט הצבע הכחול על צווארו של הזכר. בקיץ בזמן החיזור קדים הזכר והנקבה זה מול זה ומבליטים את הצבע שעל צווארם. הנקבה מטילה ביצים בגומה שהיא חופרת בחול לח. היא מכסה את הביצים ועוזבת אותן. הצעירים בוקעים כחודשיים לאחר ההטלה. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 73-75 מדיה וקבצים בנושא חרדון החולות בוויקישיתוף חרדון החולות, באתר ITIS (באנגלית) חרדון החולות, באתר NCBI (באנגלית) חרדון החולות, באתר Animal Diversity Web (באנגלית) חרדון החולות, בבסיס הנתונים ARKive (באנגלית) חרדון החולות, באתר האנציקלופדיה של החיים (באנגלית) חרדון החולות, באתר GBIF (באנגלית) תמונות של חרדון חולות חרדון חולות באתר עמותת מן השדה חרדון החולות באתר הרשימה האדומה של IUCN החי והצומח של ארץ-ישראל: אנציקלופדיה שימושית מאוירת, כרך 5 - זוחלים ודוחיים. ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
פלימות'

פלימות' (באנגלית: Plymouth) היא עיר ורשות יוניטרית בת כרבע מיליון תושבים השוכנת באזור חוף דבון שבאנגליה, כ-300 קילומטר דרום-מערבית ללונדון. פלימות' משתרעת בין שפכי הנהרות טאמר ופלים שנשפכים למפרץ פלימות'. מנמל פלימות' יצאה ב-1620 קבוצת מהגרים על גבי האונייה מייפלאואר אל העולם החדש, והקימה את המושבה האנגלית השנייה באמריקה במסצ'וסטס, שנקראה מושבת פלימות' על שם עיר מוצאם. בעיר ניצב מספר רב של אנדרטאות, בהן אנדרטת הארמדה הלאומית ואנדרטה לנעדרי הצי הבריטי בשתי מלחמות העולם. נמצא בה גם מגדלור סמיטון הנודע, אחד מארבעת מגדלורי אדיסטון, אשר הועבר ממקומו המקורי וניצב כעת בטיילת של העיר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ישנן עדויות להתיישבות ראשונית באזור פלימות' כבר במאה ה-10 לפנה"ס. במאות השנים שלאחר מכן, עדויות שונות מראות שאזור פלימות' היה נקודת סחר חשובה. בסיס הצי המלכותי דבונפורט נמל סוטון ההיסטורי אנדרטת הארמדה הלאומית האקווריום הימי הלאומי המצודה המלכותית צרפת ברסט, ברטאן, צרפת פולין גדיניה, פולין רוסיה נובורוסיסק, קרסנודאר, רוסיה ארצות הברית פלימות', מסצ'וסטס, ארצות הברית ספרד סן סבסטיאן, חבל הבסקים, ספרד הרפובליקה העממית של סין ג'יאקסינג, ג'ג'יאנג, הרפובליקה העממית של סין אתר האינטרנט הרשמי של פלימות' פלימות', באתר אנציקלופדיה בריטניקה (באנגלית) פלימות' (אנגליה), דף שער בספרייה הלאומית ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
המלחמה הפלופונסית הראשונה

המלחמה הפלופונסית הראשונה התנהלה בין השנים 460 ו־445 לפנה"ס בין ספרטה שעמדה בראש הליגה הפלופונסית לבין הברית האטית-דלית ובראשה אתונה. יש מההיסטוריונים שאינם מתייחסים למערכה זו כמלחמה עצמאית ורואים את המלחמה הפלופונסית כמכלול אחד. קרב סלמיס בשנת 479 לפנה"ס בו נחלה האימפריה הפרסית תבוסה מוחצת במסגרת סדרת המלחמות שבין פרס לבין יוון, שם קץ להתערבות הפרסית ביוון. עובדה זו אפשרה לכל אחת מהפוליס היווניות להתארגן כראות עיניה. אתונה חיזקה את צי האוניות שלה ואילו ספרטה שהסתגרה באזורה, המשיכה לחזק את כוחה היבשתי. אתונה הקימה את הברית האטית-דלית, שפעולותיה היו התקפיות כנגד פרס ואילו ספרטה נשארה בברית הפלופונסית, שאמנם היא בעלת אוריינטציה צבאית אך הגנתית ולא התקפית. בעוד אתונה מתחזקת, קרנה של ספרטה החלה יורדת, מאחר שהיא נמנעה פעמיים מלהילחם מול הפרסים ונתנה לאתונאים לנצח. הביטחון העצמי של האתונאים עלה וממעמד של מנהיגת הברית האטית-דלית, נהייתה האוליגרכית של הברית. היא לא נתנה לפוליס אחרות לצאת מן הברית והכריחה את כולן לעבור לכלכלה מוניטארית אחידה, כזאת של אתונה. בשנת 466 לפנה"ס ביקשה העיר תאסוס לצאת מהברית האטית-דלית, אך אתונה לא הסכימה וצרה עליה. תאסוס פנתה לספרטה וביקשה את עזרתה. ספרטה הייתה מעוניינת לעזור אבל הייתה עסוקה בעצמה בדיכוי מרד של ההלוטים ואף ביקשה מאתונה עזרה בכך. האתונאים, בעצת קימון, שלחו 4,000 הופליטים לספרטה, אבל האחרונים החזירו אותם כלעומת שבאו, כנראה מחשש שכוונות האתונאים אינן כשרות. האתונאים חשו מושפלים וזעמם התעורר על הספרטנים. בשנת 460 לפנה"ס השתלטה אתונה על נאופקטוס שהייתה במוצא המפרץ הקורינתי וככל שגדלו ציי האוניות שלהם והקלרוכיות (השלוחות של אתונה), כך גדל כוחה של אתונה. אתונה נהייתה כוח כלכלי משמעותי וגורם מאיים על כוחות כלכליים אחרים בעולם היווני כגון קורינתוס ואיגינה אשר נמצאת על אי בין אתונה וספרטה. כאשר השתלטה אתונה על נאופקטוס, חשה קורינתוס שהייתה שייכת לברית הפלופונסית, מאוימת. בשנת 457 סיפחו האתונאים את איגינה, יישבו בה הלוטים שברחו מספרטה ואף נתנו להם זכויות. פעולה זו נתפסה כבדיחה צינית על ספרטה. באותה שנה התרחש קרב טנגרה, סכסוך גלוי בין האתונאים לספרטנים שהסתיים כשידם של האתונאים על העליונה. קרב זה מכונה בחלק מהמחקרים כ"מלחמה הפלופונסית ה-1". גם אם לא הייתה זו המלחמה הראשונה, קרב זה היה ללא ספק נקודת מפנה משמעותית ביחסי שתי המדינות. בתוך שאר הפוליס התקיימו דעות שונות, מתמיכה באתונה ועד תמיכה בספרטה. לאחר הקרב הזה, המשיכה אתונה לתקוף עמדות בחצי האי הפלופונסי ב-456 והדבר הראה לספרטנים כי לאתונה יש את היכולת לכבוש חלקים של ספרטה עצמה. קרב זה הוא הרקע הממשי למלחמה הפלופונסית השנייה, אתונה המשיכה לעלות וספרטה ספגה מכות קשות מכל עבריה, מה שגרם לה בהמשך לכרות ברית עם פרס. בהמשך בשנת 447 לפנה"ס אתונה הפסידה בקרב משמעותי בו נהרג מפקד הכוחותיה טולמידס. לאחר ההפסד אתונה כבר לא השתקמה. תיאור אירועי המלחמה
דאגלס DC-4

דאגלס DC-4 (באנגלית: Douglas DC-4) הוא מטוס נוסעים צר-גוף בעל ארבעה מנועי מדחף, תוצרת דאגלס איירקראפט קומפני, המטוס היה בשימוש חברות תעופה רבות משנת 1945 עד שנות השישים. המטוס פותח על ידי חברת דאגלס לפי מפרט של חברת התעופה יונייטד איירליינס, עבור טיסות ארוכות טווח, אב הטיפוס של המטוס כונה דאגלס DC-4E, ונעשה בו שימוש בזנב משולש שלאחר מכן השתמשה בו חברת לוקהיד במטוס הקונסטליישן שלה. המטוס טס לראשונה ב-7 ביוני 1938, בתקופת מלחמת העולם השנייה הוסב הייצור האזרחי למטוס הצבאי דאגלס C-54 סקיימאסטר (אנ'). בין השנים 1942 ל-1946 יוצר עבור צבא ארצות הברית 1,163 מטוסי סקיימאסטר. בעקבות המלחמה נפגעו מכירות המטוס, אולם חברות שכר רבות העדיפו אותו. יצור המטוס הופסק באוגוסט 1947. למטוס שתי גרסאות: DC-4-1009 – מטוס נוסעים, יכול לשאת עד 86 נוסעים. DC-4-1037 – מטוס מטען. בין חברות התעופה שהפעילו את המטוס: אוויאנקה, איראן אייר, אייסלנדאייר, מקסיקנה, KLM, סאות' אפריקן איירווייז, נורת'ווסט איירליינס, דלתא איירליינס, אל על, סוויסאייר, סקנדינביאן איירליינס, סבנה, וקוריאן אייר. מדיה וקבצים בנושא דאגלס DC-4 בוויקישיתוף תמונות המטוס באתר "JetPhotos"
המלווה הלאומי

המלווה הלאומי היה מלווה מרצון למימון הוצאות מלחמת העצמאות, עליו החליטה מנהלת העם, לקראת הקמת המדינה. ב-18 בדצמבר 1947 עלתה הצעה להכריז על "מלווה לאומי". בישיבה השנייה של מנהלת העם, ב-26 באפריל 1948, הוחלט על עריכת מלווה לאומי בסך 5,000,000 לירות ארץ ישראליות, לשם מימון המערכה שעמד בה היישוב מאז כ"ט בנובמבר. הציבור נתבקש לקנות בבנקים, החל מ-11 במאי 1948, תעודות מלווה שבהן הילווה הרוכש את כספו לסוכנות היהודית, לתקופה של 5 שנים בריבית של 3%. למלווה ערבו קרן היסוד והקרן הקיימת לישראל בנכסי המקרקעין שלהן ובהכנסותיהן. תעודות המלווה היו מסמך סחיר והציבור על כל שכבותיו נקרא לרוכשן. במנשר שפרסמה ב-2 במאי 1948, קראה מנהלת העם לציבור: "השתתפות במלווה אינה תשלום מס, אלא השקעת אמצעים על בסיס בנקאי בטוח... יראה נא כל יהודי את העמדת האמצעים הדרושים למאבק על קיומנו ועל עתידנו כהכרח מוחלט. כל יהודי ישתתף במלווה הלאומי כמלוא יכולתו". כספי המלווה הלאומי שימשו את היישוב והמדינה בראשית ימיה למימון ההוצאות הכבדות של ניהול מלחמת העצמאות. לאחר הכרזת המדינה באו בעקבות המלווה הלאומי מספר מלוות מטעם ממשלת ישראל. לרוכשי תעודות המלווה הובטחה הצמדה של שער המטבע, שלושה דולר אמריקני ללירה. מלווה חובה מודעה של עיריית תל אביב הקוראת לתושבים למלא את חובתם כלפי המלווה הלאומי, באתר עיריית תל אביב - הארכיון העירוני דיוויד סלע, 70 שנים אחרי, באתר ישראל היום, 22 בדצמבר 2017 משק ואספקה: בבורסה, דבר, 16 בדצמבר 1948.
וירג'יניה דנקל

וירג'יניה רות "ג'יני" דנקל (באנגלית: Virginia Ruth "Ginny" Duenkel; נולדה ב-7 במרץ 1947) היא שחיינית עבר אמריקאית, אלופה אולימפית בעלת 2 מדליות מהן אחת זהב ושיאנית עולם. דנקל נולדה בווסט אורנג', ניו ג'רזי. היא התאמנה במועדון השחייה של "Summit YMCA", תחת הדרכתו של פרנק אלם כ-50 מייל מביתה. באליפות ארצות הברית בשחייה שנערכה באוגוסט 1962 זכתה דנקל לראשונה במדליית זהב במשחה ל-200 מטר גב בשיא אמריקאי חדש של (2:32.1 דקות) כשגברה על האלופה דונה דה וארונה (2:33.1 דקות). במשחקים הפאן אמריקאיים שנערכו בסאו פאולו, ברזיל בשנת 1963 זכתה דנקל במדליית זהב במשחה שליחות 4x100 מטר מעורב בתוצאה של 4:49.1 דקות. המשחים החזקים של דנקל, 200 מטר גב ו-1500 מטר חופשי לא נערכו באולימפיאדה באותה תקופה למרות זאת באולימפיאדת טוקיו (1964) היא זכתה ב-2 מדליות מהן אחת זהב ואחת ארד. מדליית זהב במשחה ל-400 מטר חופשי בשיא אולימפי חדש של 4:43.3 דקות, לפני שיאנית העולם מרילין רמנובסקי (4:44.6 דקות) וטרי לי סטיקלס (4:47.2 דקות) שתיהן חברותיה לנבחרת ארצות הברית, רביעית סיימה השחיינית הגדולה דון פרייזר מאוסטרליה (4:47.6 דקות). מדליית ארד במשחה ל-100 מטר גב בתוצאה של 1:08.0 דקות, אחרי קאתי פרגוסון בת ארצה שקבעה שיא עולם חדש של 1:07.7 דקות וכריסטין קארון מצרפת (1:07.9 דקות). בשנת 1985 זכתה דנקל להכלל בהיכל התהילה הבינלאומי של השחייה. וירג'יניה דנקל, באתר olympedia.org PAN AMERICAN GAMES - SWIMMING AND DIVING, באתר gbrathletics VIRGINIA DUENKEL (USA) - 1985 Honor Swimmer, באתר International Swimming Hall of Fame